Ghost Hunters

Ghost Hunters (בתרגום חופשי לעברית: ציידי רפאים) היא סדרת טלוויזיה אמריקאית. הסדרה המקורית שודרה מ-6 באוקטובר 2004 עד 26 באוקטובר 2016 בערוץ Syfy. התוכנית עוקבת אחר צוות חוקרי תופעות על-טבעיות אשר חוקרים מיקומים שונים אשר לכאורה רדופים. החוקרים משתמשים בעקבות כך במגוון מכשירים אלקטרוניים, כגון גלאי EMF, מדי חום דיגיטליים, מצלמות ראיית לילה ומקליטי אודיו, על מנת לזהות ולתעד כל פעילות על-טבעית שהתרחשה במקום במהלך לילה אחד. התוכנית המקורית שודרה במשך 11 עונות וכללה בסך הכל 230 פרקים ו-10 פרקי ספיישל. בשנים 2019 ו-2020 הופקו שתי עונות נוספות של הסדרה עבור ערוץ A&amp;E. עונה נוספת של הסדרה הופקה בהמשך עבור ערוץ Discovery+, אשר שודרה במהלך 2021. העונה ה-15 והעונה ה-16 של הסדרה שודרו בערוץ ה־Travel Channel בשנים 2022 ו-2023. הצלחת התוכנית תרמה רבות לעלייה בהתעניינות של הציבור בתופעות על-טבעיות. פרקי התוכנית עוקבים אחר צוות של חוקי תופעות על-טבעיות במהלך תהליך החקירה השיטתי שלהם של מיקומים שונים, אשר לכאורה רדופים. כל פרק מתחיל עם ההיכרות עם המיקום אותו הם חוקרים באותו הפרק, בו הצופים לומדים על ההיסטוריה של המיקומים והדיווחים אודות התופעות העל-טבעיות שלכאורה התרחשו בו. לעיתים רבות החלק הזה של התוכנית כולל גם ראיונות עם עדי ראייה, או עם הבעלים של הנכס, אשר מתארים את מה שחווה וראו. בהמשך צוות התוכנית בדרך כלל מתלווים לבעלים של הנכס כאשר הם מסתובבים ברחבי המיקום אותו הם יחקרו, בעודם מתכננים כיצד ימקמו את ציוד גון מצלמות, מקליטי אודיו וגלאי EMF. לאחר מכן צוות התוכנית מתחיל בפועל את החקירה של המבנה, לרוב לאחר רדת החשיכה. חברי הצוות נוהגים להתפצל וכל אחד מתמקם באזורים שונים במבנה. לאורך הלילה צוות התוכנית לעיתים רבות שואלים שאלות שונות, בתקווה ללכוד במכשירי ההקלטה תגובות שונות לשאלות שלהם. השימוש במצלמות ראיית לילה מאפשר לצוות לתעד באופן חזותי תופעות חריגות שונות, בעוד שגלאי ה-EMF והמצלמות התרמיות משמשים לזיהוי תנודות אנרגיה ושינויים בלתי מוסברים בטמפרטורה. החלק הזה של התוכנית מוצג לרוב באופן מותח יחסית בעוד שצוות החוקרים מגיב בזמן אמת לכל אירוע חריג. לאחר החקירה, הצוות עובר על כל הנתונים שנאספו, מנתח את הקלטות האודיו והווידאו ומסנ למצוא כל עדות לתופעות על טבעיות. הממצאים שלהם בדרך כלל מוצגים לאחר מכן לבעל הנכס שהזמין במקור את הצוות לחקור את אותו המיקום. אישים בולטים בצוות התוכנית לאורך השנים: ג'ייסון האוס - אחד מהחוקרים הראשיים בתוכנית. (2004 עד 2016, 2021–הווה) גרנט ווילסון - היה אחד מהחוקרים הראשיים בתוכנית. (2004 עד 2012, בתפקיד אורח ב-2014, 2019 עד 2020) סטיב גונסאלבס - אחד מהחוקרים הראשיים בהווה. היה המנהל הטכני של הצוות אשר היה אחראי על ההקמה והמעקב אחר הנתונים שנאספים באמצעות הציוד האלקטרוני בו הצוות משתמש במהלך החקירות השונות. (2004–2016, 2021–הווה) דייב טנגו - המנהל הטכני של הצוות בהווה (2005–2016, 2021–הווה) שרי דבנדטי - חוקרת (2016, 2021-הווה) ההצלחה של הסדרה הובילה לפיתוח של מספר תוכניות ספין-אוף: Ghost Hunters International - ספין-אוף שהתמקד בעיקר בחקירות של מיקומים הנמצאים מחוץ לארצות הברית, על ידי צוות חוקרים חדש. Ghost Hunters Academy - ספין-אוף בו אשרנים שונים, אשר הנם חובבי תופעות על-טבעיות, התחרו על האפשרות להצטרף לצוות החוקרים של הסדרה המקורית. Ghost Nation - סדרה בהשתתפות חברי הצוות המקוריים, ג'ייסון האוס, סטיב גונסאלבס ודייב טנגו. ציד רוחות רפאים אתר האינטרנט הרשמי של Ghost Hunters "Ghost Hunters", במסד הנתונים הקולנועיים IMDb (באנגלית) "Ghost Hunters", באתר Rotten Tomatoes (באנגלית) "Ghost Hunters", באתר Metacritic (באנגלית) "Ghost Hunters", במסד הנתונים הקולנועיים KinoPoisk (ברוסית)